**toamnele mele**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu-mi luați toamnele mele

doamnele mele

cu fanare albastre

care-mi luminează trupul

ruginit de apocalipse

sub acoperișul anotimpului

unde cerul curbează lumina când plânge

mă citesc adunând firimiturile blestemate

aruncate

în ciuda zeilor osândiți

de privirile frunzelor într-o palmă de lut

povestind toamnelor mele

cum sau născut

ca să moară

în mine